**2․6 Թեստային առաջադրանքի ստեղծում**

Այս տեսանյութում կուսումնասիրենք Google-ի այն գործիքը, որը թույլ է տալիս թեստային առաջադրանքներ պատրաստել։

Որպեսզի բացենք այդ գործիքն, անհրաժեշտ է Google Classroom-ի Classwork բաժնում սեղմել Create կոճակը և ընտրել Quiz assignment տարբերակը։ Մեր առաջ կբացվի ձեզ արդեն ծանոթ պատուհանը, որտեղ պետք է գրել անվանում, հրահանգ, անհրաժեշտության դեպքում՝ ֆայլեր ավելացնել կամ հղումներ կցել և ընտրել աշակերտներին, նրանց բալը, առաջադրանքի կատարման վերջնաժամկետը և թեման։ Այս գործիքը հասկանալու համար մենք ձեզ հետ կվերադառնանք իմ կողմից մշակված դասերի նախագծին, այն մասին, որտեղ որ ես առանձնացրել եմ թեստային մեկ հարց և կփորձենք այս հարցի օրինակով դիտարկել Google-ի այդ գործիքի ֆունկցիոնալությունը։

Այսպիսով իմ հարցը հնչում է հետևյալ կերպ․ «Նշվածներից ո՞ր գործոններն են հաշվի առնվել Հռոմ քաղաքի տեղանքն ընտրելիս»։ Ահա այս հարցի և նրա տարբերակների վրա մենք կփորձենք կառուցել Google-ի թեստ։ Իրականացնենք այդ աշխատանքը քայլ առ քայլ։

Որպես անվանում ես կգրեմ Թեստ 1, քանի որ սա մեր առաջին թեստն է։ Որպես հրահանգ կգրեմ՝ լրացնել թեստը։ Այստեղ ես ոչինչ չեմ ավելացնի (Add), քանի որ մենք այս գործիքի ֆունկցիոնալությունը դիտարկել ենք։ Այս գործիքի հիմնական առաջադրանքը սկսում եմ ահա այս ֆայլից։ Որպեսզի թեստը սկսենք կազմել, անհրաժեշտ է անցնել այս ֆայլի վրա։ Սեղմում ենք, բացվում է այս պատուհանը։ (Եթե դուք առաջին անգամ եք բացում, Google-ը փորձելու է ձեզ օգնել և որոշակի հուշումներ տալ: Կարող եք հետևել այդ հուշումներին, սեղմելով OK, GOT IT! կոճակը կամ կարող եք անջատել այն։ Ես հիմա դա կանջատեմ։) Ի՞նչ է իրենից ներկայացնում այս պատուհանը։ Վերևի հատվածում մենք գրելու ենք թեստի անվանումը։ Եկեք պայմանական գրենք՝ Հին Հռոմ, թեստ 1։ Այստեղ կարող ենք թողնել որոշակի նկարագրություն, այն, ինչ մեզ անհրաժեշտ է, և դրանից ներքև՝ սկսել տեղադրել հարցերը։ Ինչպես ասացի ես կօգտվեմ ահա այս հարցի օրինակից, կտեղափոխեմ Գուգլ տարբերակ և ահա կտեղադրեմ այն։ Այսպիսով ես ունեմ հարց՝ բազմակի ընտրության տարբերակներով, այսինքն աշակերտը կարող է ընտրել սրանցից որևէ մեկը որպես ճիշտ պատասխան և այն կգա արդեն ուսուցչին։ Այստեղ կա հնարավորություն նաև ավելացնելու Add ”Other” տողը։ Սա այնպիսի հարցերի դեպքում է, երբ հնարավոր է նաև այլ մեկնաբանություն, այլ պատասխան։ Սեղմում եք և աշակերտը հնարավորություն է ունենում այնտեղ գրել այն տեքստը, որն ինքն ուզում է։ Ես այն հիմա այստեղից կջնջեմ։ Ջնջելու համար կգամ հարցի տարբերակի աջ մաս և կսեղմեմ «x»-ի վրա։ Այսպիսով ես ունեմ պատրաստ հարցը։ Ներքևում կա Answer key կոճակը, որտեղից կարող եմ ընտրել ճիշտ պատասխանի տարբերակը։ Ահա տեսեք, ես սեղմեցի այդ կոճակը և հիմա ընտրում եմ «բոլորը» տարբերակը, քանի որ բոլոր պատասխանները ճիշտ են։ Ընտրեցի «բոլորը» և սեղմեցի Done կոճակը։ Սակայն, քանի որ սա թեստային առաջադրանք է, այն կարող է ունենալ բալեր ամեն առանձին հարցի համար։ Դրա համար նորից կարող ենք սեղմել Answer key կոճակի վրա և այս մասում ընտրել այն բալը, որն աշակերտը կարող է ստանալ տվյալ հարցին ճիշտ պատասխանելու դեպքում։ Այս դեպքում կընտրենք 1։ Դրանք կգումարվեն իրար և վերջում ահա այս մասում մեզ կերևա։ Ընտրելով ճիշտ պատասխանի համար տրամադրվող բալը սեղմում եմ Done և վերադառնում հարցերը խմբագրելու պատուհանին։ Google Quiz-ը հնարավորություն է տալիս նաև հարցը դարձնել պարտադիր։ Ի՞նչ է սա նշանակում։ Սա նշանակում է, որ առանց տվյալ հարցին պատասխանելու աշակերտը չի կարողանա շարունակել պատասխանել մյուս հարցերին կամ ուղարկել բոլոր պատասխանները մեզ։ Որպեսզի հարցը դարձնենք պարտադիր, անհրաժեշտ է սեղմել Required կոճակի վրա։ Ինչպես տեսաք, հարցն արդեն դարձավ պարտադիր։

Այսպիսով աշակերտը կստանա ահա այս թեստային հարցը, կստանա դրան պատասխանելու տարբերակներ, այս հարցն իր համար կլինի պարտադիր և ինքը կկարողանա ստուգել իր գիտելիքները կամ ուղարկել դրանց պատասխանները մեզ։

Հաջորդ ֆունկցիան, որը շատ հարմար է օգտագործման համար, գտնվում է ահա այս երեք կետերով կոճակի տակ։ Այստեղ մենք կարող ենք ընտրել Description տարբերակը, որը հնարավորություն կտա ավելացնել որևէ նկարագրություն մեր հարցին։ Ես այստեղ նկարագրություն չունեմ, բայց ամեն դեպքում կգրեմ «հարցի նկարագրություն» բառերը, որպեսզի դուք պատկերացնեք։ Յուրաքանչյուր նկարագրություն այստեղ կարող է տեղ գտնել, եթե գտնում եք, որ այն անհրաժեշտ է։ Երեք կետերով կոճակի մյուս տարբերակը, որը կարող ենք մենք օգտագործել, Go to section based on answer տարբերակն է։ Սա հնարավորություն կտա աշակերտին տեղափոխել կամ տալ այն հարցը, որը ինքը պետք է ստանա այս հարցին ճիշտ կամ սխալ պատասխանելու դեպքում։ Սա մի փոքր ավելի առաջանցիկ ֆունկցիա է, որին այս դասընթացին չենք անդրադառնա։ Սակայն հետագայում դուք դրանք կարող եք յուրացնել։ Երրորդ տարբերակն ամենակիրառելին է, կոչվում է Shuffle option order: Այս տարբերակն ընտրելու դեպքում մեր հարցի պատասխանի տարբերակները, տարբեր անգամ լրացվելիս կամ տարբեր աշակերտների ուղարկելիս, կփոխեն իրենց հերթականությունը։ Դա հնարավորություն կտա ինչ որ չափով կառավարել արտագրման ռիսկերը։ Այս հարցի համար ես կընտրեմ այդ տարբերակը։ Ահա այսպիսով մենք ունենք պատրաստ հարց։

Սակայն Google Classroom-ն ընձեռում է հնարավորություն ոչ միայն ընտրել բազմակի պատասխանով հարցեր, այլ նաև՝ այլ տարբերակներով կամ այլ ձևաչափերով հարցեր։ Այդ ձևաչափերը գտնվում են ահա այս ցանկում։ Ինչպես տեսնում եք, մենք ունենք հարցերի ձևաչափերի երկար ցանկ։ Փորձենք անդրադառնալ դրանցից մի քանիսին։ Որպեսզի ես դրանք ձեզ ցուցադրեմ և որպեսզի խնայեմ ձեր ժամանակը, այս հարցն ուղղակի կկրկնօրինակեմ։ Դրա համար ներքևում ունեմ կոճակ, կոչվում է Duplicate։ Սեղմում եմ այս կոճակը և ստանում նույն հարցի կրկնօրինակը։ Հիմա փորձենք այս կրկնօրինակ հարցի օրինակով տեսնել, թե այլ ինչ տարբերակներ կան Google Quiz-ում հարցեր սարքելու համար։

Սեղմում եմ Multiple choice կոճակի վրա և առաջին տողում գրված է Short answer: Այս տարբերակը հնարավորություն է տալիս աշակերտին տեքստային պատասխան տալ։ Սրանք օգտագործվում են բաց հարցերի դեպքում։ Short answer-ի կամ կարճ պատասխանի դեպքում տեքստը չի կարող շատ երկար լինել։ Ահա, թե ինչ տեսք ունի Short answer տարբերակով հարցը: Մենք ունենք հարց, նկարագրություն և ահա այս ներքևի մասում աշակերտը կարող է թողնել իր պատասխանը։ Մյուս տեքստային պատասխանի տարբերակը Paragraph-ն է, որը համաեմատաբար ավելի երկար տեքստեր գրելու համար է։ Այստեղից չի երևում, որ տեքստը երկար կարող է գրվել, սակայն Paragraph-ի տարբերակն այդ հնարավորությունն ընձեռում է։

Հարցերի մյուս ձևաչափերը դիտարկելու համար ես նորից կսարքեմ այս հարցի կրկնօրինակը, կբացեմ ցանկը և այստեղից կընտրեմ Checkboxes տարբերակը։ Checkboxes-ը դա հարցի պատասխանի այնպիսի տարբերակ է, որտեղ ես կարող եմ ընտրել մի քանի տարբերակներ։ Դրա համար եկեք վերադառնանք մեր Multiple choice կամ բազմակի պատասխանով հարցին և փոխանցենք այստեղ հարցի մեջ, որպեսզի տեսնենք։ Ահա ես սարքում եմ տեքստի կրկնօրինակ, իջնում եմ նոր սարքվող Checkboxes-ով հարցի մեջ, սեղմում եմ Add option և տեղադրում այստեղ։ Ես «բոլորը» տարբերակը չեմ բերի, որպեսզի մենք կարողանանք հասկանալ, թե ինչպե՞ս է այս հարցը կամ հարց տալու այս տարբերակը աշխատում։ Տեսեք, ես ունեմ երեք տարբերակ և, ըստ էության, երեք տարբերակներն էլ ճիշտ են։ Աշակերտը հնարավորություն ունի ընտրելու բոլոր երեք տարբերակները։ Այստեղ հետաքրքիր կլինի ավելացնել նկարագրություն, քանի որ կարող են լինել աշակերտներ, որոնք այս հարցը կարդալիս չպատկերացնեն, որ կարող են մի քանի տարբերակ ընտրել։ Նկարագրության մեջ ես կգրեմ․ «Կարող եք ընտրել մի քանի ճիշտ պատասխան»։ Ահա այսպիսով ունենք հարցի տարբերակ, որտեղ կարող են լինել մի քանի ճիշտ պատասխաններ։

Հաջորդ տարբերակը դիտարկելու համար նորից կսարքենք այս հարցի կրկնօրինակը և կընտրենք Drop-down տարբերակը։ Drop-down-ի դեպքում հարցերի պատասխանները կունենան ջրվեժի նման ներքև թափվող ցանկի տեսք: Շատ հնարավոր է, որ ձեզ համար դժվար լինի պատկերացնել այս ձևաչափերի միջև տարբերությունները։ Բացի դա, դուք ամենայն հավանականությամբ կցանկանաք ընթացքում տեսնել, թե ինչ տեսքով է աշակերտին մատուցվելու մեր կողմից ստեղծված առաջադրանքները կամ թեստը։

Դրա համար էկրանի վերևի մասում մենք ունենք աչքի տեսքով նշան, որը բացելով մենք կարող ենք տեսնել մեր թեստի տեսքը։ Ինչպես տեսնում եք, մենք ունենք անվանում, նշում, որ թեստում կան պարտադիր հարցեր, որոնց պետք է պատասխանել, ունենք առաջին հարցը, որի ձևաչափը մեկ ճիշտ պատասխանն է։ Եթե հիշում եք, թեստի հարցերը, երբ որ սարքում էինք, այնտեղ կար «բոլորը» պատասխանը և այն գտնվում էր ամենաներքևում, բայց քանի որ միացրել էինք տեղափոխման ֆունկցիան, Գուգլն ավտոմատ տեղափոխում է հարցերի հերթականությունը։ Ես կընտրեմ «բոլորը» տարբերակը։ Այստեղ, ինչպես հիշում եք, կարող եմ տեքստային պատասխան թողնել։ Սա այն հարցի տարբերակն է, որտեղ մի քանի ճիշտ պատասխաններ կարող են լինել։ Եվ վերջին տարբերակը, որտեղ պատասխանը կարող եմ ընտրել ցանկից։

Այս հարցերին պատասխանելուց հետո սեղմում եմ Submit կոճակը և պատասխաններն ուղարկում եմ ուսուցչին։ Ինչպես տեսնում եք, ես սեղմեցի Submit կոճակը, սակայն համակարգն ինձ թույլ չի տալիս պատասխաններն ուղարկել, քանի որ պարտադիր պատասխան պահանջող հարցերից մեկին ես չեմ պատասխանել։ Դա բաց հարցն էր։ Ես այստեղ կգրեմ ուղղակի որևէ բառ, որպեսզի համակարգը հասկանա, որ ես պատասխանել եմ այդ հարցին։ Սեղմում ենք Submit կոճակը և պատասխաններն ուղարկում մեր ուսուցչին։ Այդքանն անելուց հետո աշակերտը կտեսնի ահա այս պատուհանը, որտեղ սեղմելով View score կոճակը կարող է տեսնել իր հավաքած բալերը և ներքևում սեղմելով Submit another response կոճակը կարող է ևս մեկ անգամ պատասխանել թեստային հարցին։ Սակայն սրան մենք ավելի ուշ կանդրադառնանք։

Հիմա վերադառնանք խմբագրման մաս, որտեղ դուք ամենայն հավանականությամբ նկատեցիք փոփոխություն վերևի մասում։ Ահա այստեղ Responses (այսինքն՝ պատասխաններ) բաժնում մենք ունենք մեկ պատասխան։ Սակայն պատասխանների մասում մենք ոչինչ այս պահին չենք անի, որովհետև անդրադառնալու ենք դրան մյուս տեսանյութերում։ Google Quiz-ը ավտոմատ պահպանում է այն բոլոր փոփոխությունները, որ մենք այստեղ իրականացրել ենք և հավելյալ պահպանելու կարիք չկա։

Հիմա անդրադառնանք էկրանի վերևի աջ մասում գտնվող կոճակներին։ Ահա այս կոճակի միջոցով մենք կարող ենք փոխել գույները, ընտրել այնպիսի գույն, որը մեզ ավելի հաճելի է կամ ընտրել նկար։ Այս ֆունկցիաներին դուք արդեն ծանոթ եք Classroom-ի վերևի մասը գեղեցկացնելու տեսանյութից, այնպես որ սրան մենք երկար ժամանակ չենք հատկացնի։

Preview (աչք) կոճակին արդեն ծանոթացանաք։ Դուք սրանով կարող եք պարբերաբար նայել, թե ինչ տեսք կունենա ձեր մշակած թեստն աշակերտի համար։

Կարևոր է ծանոթանալ Settings կոճակին, որտեղ մենք տալու ենք մի շարք կարգավորումներ։ Սեղմելով Settings կոճակը, մեր առջև բացվում է այս պատուհանը, որտեղ կան մի քանի կարևոր կետեր, որոնց ցանկանում եմ անդրադառնալ։

Առաջինը Collect email addresses կետն է։ Սեղմելով այս քառակուսու վրա մենք հրահանգ ենք տալիս, որպեսզի համակարգը հավաքի այն բոլոր էլեկտրոնային փոստերը, որոնց միջոցով աշակերտները մտնելու են Google Classroom և լրացնեն իրենց թեստերը։ Դրանից մի քիչ ներքև առկա տողը և քառակուսին նախատեսված են նրա համար, որպեսզի աշակերտը թեստը լրացնելուց հետո ստանա թեստի կրկնօրինակն իր էլեկտրոնային փոստին, ես այստեղ դա նույնպես կընտրեմ։ Ընտրելով դա ես ունեմ երկու ենթատարբերակ․ ես կարող եմ համակարգին հրահանգել ուղարկել լրացված թեստի կրկնօրինակը, եթե աշակերտը ցանկանում է ստանալ դա և՝ «միշտ»։ Ես կընտրեմ Always, այսինքն` «միշտ» տարբերակը։ Հաջորդ տողով ես կարող եմ պատասխանների քանակը սահմանափակել մեկով, սա կնշանակի, որ մեկ էլեկտրոնային հասցեից օգտատերը կարող է լրացնել մեր թեստն ընդամենը մեկ անգամ։ Սա հարմար է, երբ որ դուք իրականացնում եք ամփոփիչ գնահատում և անհրաժեշտ է սահմանափակել պատասխանների քանակը, մնացած մյուս բոլոր դեպքերում կարող ենք չսահմանափակել պատասխանների քանակը։ Մի փոքր ներքև ունենք երկու տարբերակ։ Առաջին տարբերակն ընտրելով մենք հնարավորություն ենք տալիս աշակերտին թեստը լրացնելուց հետո նորից խմբագրել այն։ Սա արվում է նրա համար, որ աշակերտը տեսնելով իր արած սխալները կամ հավաքած բալերը, փորձի նորից վերանայել իր թեստը։ Ես կարող եմ ընտրել սա։ Հաջորդ տարբերակն ընտրելով ես թույլ կտամ, որպեսզի աշակերտը թեստը լրացնելու ընթացքում տեսնի, թե քանի՞ հարց է լրացրել, քանի՞ հարց է մնացել, որ ինքը լրացնի։ Այս տարբերակը նույնպես կընտրեմ։

Այս պատուհանի հաջորդ մասը Presentation, այսինքն՝ ներկայացում մասն է։ Այստեղ մենք կարող ենք ընտրել, թե աշակերտն ի՞նչ պետք է տեսնի իր թեստը լրացնելուց հետո։ Նորից, թեստը լրացնելու վերջում կարող է տեսնել իր պրոգրեսի գրաֆիկը։ Կարող ենք հրահանգ տալ տեղափոխել բոլոր հարցերի պատասխանների տեղերը՝ ամեն նոր աշակերտին թեստը տալիս, և կարող ենք հրահանգ տալ, որպեսզի համակարգը թեստը լրացնելուց հետո հնարավորություն տա ևս մեկ անգամ լրացնել այն։ Ինչպես նաև, ունենք վերջնական հաղորդագրության տարբերակ, որտեղ կարող ենք գրել աշակերտներին, օրինակ՝ Շնորհակալություն թեստը լրացնելու համար։

Մեր պատուհանի հաջորդ մասը կարևոր է, քանի որ ահա այս կոճակը միշտ պետք է միացված լինի, որպեսզի Գուգլի այս գործիքն աշխատի որպես թեստ։ Եթե այն մենք անջատենք, Գուգլի այս գործիքն աշխատելու է որպես հարցաշար։ Այնպես որ ուշադիր եղեք, որ այս կոճակը միշտ միացած լինի։ Մի փոքր ներքև մենք ունենք երկու տարբերակ գնահատականներն աշակերտին ներկայացնելու համար։ Մենք կարող ենք ընտրել և համակարգը միանգամից թեստն ուղարկելու պահին ցույց տա, թե աշակերտն ինչքան է հավաքել կամ կարող ենք ընտրել՝ Later, after manual review տարբերակը, որտեղ աշակերտը կարող է տեսնել իր գնահատականը մեր կողմից թեստը ստուգվելուց հետո։ Ես կթողնեմ ավտոմատ տարբերակը։ Այս (վերջին) մասը նույնպես կարևոր է, քանի որ ընտրելով առաջին տարբերակը մենք հնարավորություն ենք տալու աշակերտին, թեստը լրացնելուց հետո տեսնել իր կողմից բաց թողնված հարցերը։ Այս տարբերակը մենք ընտրել և ակտիվացրել ենք։ Հաջորդն ընտրելով մենք աշակերտին հնարավորություն կտանք տեսնել ճիշտ պատասխանները։ Եվ երրորդ տարբերակն ընտրելով մենք աշակերտին հնարավորություն ենք տալիս տեսնել ընդհանուր բալը և ամեն հարցի համար ստացած բալը։

Սրանք կարգավորումներն էին։ Ձեզ հարմար կարգավորումները տալուց հետո սեղմում ենք Save կոճակը և մեր թեստն ըստ էության պատրաստ է։ Ես կարող եմ այստեղ նույնպես անվանումը փոխել և դնել՝ Հին Հռոմ, թեստ 1, որպեսզի ամեն ինչ ավելի գեղեցիկ լինի և կարող եմ փակել այն։ Ինչպես ասել էի, Գուգլն ավտոմատ պահպանում է բոլոր փոփոխությունները, որոնք մենք կատարում ենք։

Այսպիսով մենք ունենք պատրաստ թեստ, որը կարող ենք օգտագործել մեր աշակերտների գիտելիքներն ավելի արագ ստուգելու համար։ Ես կթարմացնեմ այս էջը, որպեսզի կարողանանք արդեն փոփոխված տարբերակով տեսնել։ Կվերադառնամ խմբագրման էջ, կընտրեմ բոլոր աշակերտներին, կընտրեմ 10 բալ տարբերակը, կընտրեմ կատարման վերջնաժամկետ, կընտրեմ թեման, որը նույնպես Հին Հռոմն է, ինչպես նախորդ հանձնարարության դեպքում և այստեղ նույնպես ունեմ ռուբրիկ ընտրելու տարբերակ։ Քանի որ սա թեստ է, ես այստեղ ռուբրիկ չեմ օգտագործի, սակայն ես կցանկանայի այս օրինակով ձեզ ցույց տալ ինչպես կարելի է արդեն մշակված ռուբրիկներն օգտագործել։ Սեղմում եք Rubric կոճակը, սեղմում եք Reuse rubric տարբերակը։ Գուգլը գտնում է ձեր Classroom-ում, այս դեպքում՝ իմ Classroom-ում առկա և մինչ այս պահը մշակված ռուբրիկները։ Ահա դուք տեսնում եք, որ Google Classroom-ը գտավ մեր ստեղծած ռուբրիկը։ Ես ընտրում եմ այն։ Կարող եմ դիտարկել այն՝ ուղղակի նայել, թե ի՞նչ կա այնտեղ։ Դուք հիշում եք, մենք սա միասին մշակել ենք։ Սեղմում եմ Select կոճակը, և ռուբրիկը հայտնվում է նաև այս թեստի համար։ Սա ուղղակի օրինակ է, բնականաբար այս ռուբրիկը կիրառելի չէ թեստի նկատմամբ, այն կիրառելի է շարադրության համար։ Սակայն, եթե դուք ունեք մի քանի շարադրություն և կիրառելու եք նույն ռուբրիկը, կարիք չկա բոլոր նկարագրությունները ևս մեկ անգամ գրելու։ Դրա համար կարող եք նորից օգտագործել այն։

Այս գործողությունները կատարելուց հետո կարող եմ նշանակել այն ժամկետը, երբ ցանկանում եմ, որ ավտոմատ Google Classroom-ն ուղարկի աշակերտներին։ Այս գործողությունները կատարելուց հետո սեղմում եմ Assign կոճակը, հաստատում եմ և մեր թեստն ուղարկվում է աշակերտներին։

Հաջորդ տեսանյութում կխոսենք Google Classroom-ում հարցեր տալու և քննարկումներ կազմակերպելու հնարավորության մասին։